C 15/136
DA
Den Europæiske Unions Tidende
12.1.2022
Torsdag den 20. maj 2021
fremme paneuropæiske »diasporastrategier«, der har til formål at tilskynde tilbagevendelse for mennesker, der har forladt én region til fordel for en mere attraktiv en, med fokus på studerende på videregående uddannelser vedr.
landbrug og økonomi i landdistrikter, som bør tilskyndes til at vende tilbage til deres region efter færdiguddannelse med henblik på at bidrage til den økonomiske levedygtighed i deres respektive afsenderregioner; 54. opfordrer Kommissionen til at sikre, at initiativet om den langsigtede vision for landdistrikter omfatter praktiske løsninger og støttemidler til at tage hånd om forandringer i periferien og i det demografiske mønster; mener, at denne langsigtede vision for landdistrikterne skal udvikles til en egentlig EU-landdistriktsdagsorden med håndgribelige og konkrete målsætninger og med inddragelse af alle relevante regionale og lokale aktører både i struktureringen og implementeringen heraf; mener endvidere, at den bør omfatte en strategi for integration af kønsaspektet ledsaget af værktøjer til konsekvensanalyse; opfordrer Kommissionen til i forståelse med medlemsstaterne og lokale og regionale myndigheder at foreslå en ny aftale om den demografiske udvikling i EU som en flerstrenget politiktilgang, der vil skulle udmunde i en EU-strategi for demografiske tendenser; mener, at demografiske spørgsmål, herunder affolkning og aldring, bør indgå i drøftelserne på konferencen om Europas fremtid; o o
o
55. pålægger sin formand at sende denne beslutning til Rådet, til Kommissionen, til Det Europæiske Økonomiske og Sociale Udvalg, til Regionsudvalget og til medlemsstaternes nationale og regionale parlamenter.